ด้วยรักคือรัก

ด้วยรักคือรัก เป็นภาพยนตร์ไทยแนวจินตนิยม มิวสิคัล ขนาด 35 มม. พากย์เสียงในฟิล์มที่ออกฉายในปี พ.ศ. 2528 กำกับโดยหม่อมเจ้าทิพยฉัตร ฉัตรชัย นำแสดงโดยธงไชย แมคอินไตย์ หรือเบิร์ด ซึ่งรับบทเป็นพระเอกภาพยนตร์เรื่องแรก ซึ่งขณะนั้นเบิร์ด ยังไม่มีผลงานเพลง โดยประกบคู่แสดงกับนักร้องดังแห่งยุค อัญชลี จงคดีกิจ หรือ "ปุ๊"  ซึ่งถือว่าเป็นศิลปินหญิงที่ประสบความสำเร็จสูงสุดในยุคนั้น โดยดนตรีประกอบภาพยนตร์ ใช้เพลง "หนึ่งเดียวคนนี้" ซึ่งเป็นชื่อเดียวกับอัลบั้มดัง ของ อัญชลี จงคดีกิจอมตะหนังไทยด้วยรักคือรัก เบิร์ดธงไชย และปุ๊ อัญชลี เข้าฉายครั้งแรกเมื่อวันที่ 18 สิงหาคม พ.ศ. 2528 ที่โรงภาพยนตร์พาราไดซ์-พระโขนงรามา-วังบูรพา

 บทบาท 
 ธงไชย แมคอินไตย์ รับบทเป็น "พรพิชิต"
 ครีเอทีฟโฆษณา ผู้เข้ามาวางแผนปรับภาพลักษณ์และการโปรโมต มีบทบาทสำคัญต่อความสำเร็จของวิชนีย์
 อัญชลี จงคดีกิจ รับบทเป็น "วิชนีย์" 
 นักร้องหญิงที่ยังไม่ประสบความสำเร็จในช่วงแรก ก่อนจะเปลี่ยนชื่อในวงการและกลายเป็นนักร้องที่มีชื่อเสียง
 มารุต สาโรวาท รับบทเป็น "พี่ต้อ" 
 ผู้จัดการวง ทำหน้าที่ดูแลและผลักดันผลงานของวิชนีย์และสมาชิกในวง
 รานี กรีนเบิร์ก รับบทเป็น "พลอย"
 ไวท์ ผดุงการ รับบท พิทักษ์

สถานที่ถ่ายทำสถานที่ถ่ายทำจากไตเติ้ลภาพยนตร์ด้วยรักคือรัก 
 โรงพยาบาลพร้อมมิตร
 โรงแรมเชียงใหม่ออร์คิด
 สถานีโทรทัศน์สีกองทัพบกช่อง 7
 ร้านอาหารจิตรโภชนา ดอนเมือง
 อัมรินทร์พลาซ่า
 สุขุมวิทการ์เดนซิตี้
 ร้านดอกไม้เวิร์ลฟอริส พหลโยธิน
 ศูนย์การค้าพาต้าปิ่นเกล้า
 ร้านอาหารฟิชชิ่งแลนด์ แดนมัจฉา ดอนเมือง

 เรื่องย่อ 
เรื่องราวกล่าวถึง วิชนีย์ (อัญชลี จงคดีกิจ) และสมาชิกในวง ซึ่งเป็นนักร้องที่ยังไม่ประสบความสำเร็จในเส้นทางอาชีพนักร้องมากนัก พี่ต้อ (มารุต สาโรวาท) ผู้จัดการวง จึงขอความช่วยเหลือจาก พรพิชิต (ธงไชย แมคอินไตย์) เพื่อนที่ทำงานเป็นครีเอทีฟโฆษณาและเป็นเสือผู้หญิง ให้เข้ามาวางแผนปรับภาพลักษณ์และแนวทางการทำงานของวงใหม่ทั้งหมด

ในช่วงแรก วิชนีย์และพรพิชิตมีความขัดแย้งกัน เนื่องจากนิสัยพูดตรงและปากจัดของพรพิชิต อย่างไรก็ตาม เมื่อแผนการโปรโมตประสบความสำเร็จ วิชนีย์ได้เปลี่ยนชื่อในวงการเป็น อัญชลี และก้าวขึ้นเป็นนักร้องที่มีชื่อเสียง ความสัมพันธ์ของทั้งสองพัฒนาจากการแก่งแย่งเอาชนะกันไปสู่ความใกล้ชิด จนในที่สุดก่อเกิดเป็นความรัก

อย่างไรก็ตาม พรพิชิตยังคงยึดติดกับวิถีชีวิตอิสระของตนเอง ความสัมพันธ์ของทั้งคู่จึงเต็มไปด้วยความไม่แน่นอน กระทั่งอัญชลีล้มป่วยด้วยโรคร้าย และมีชีวิตอยู่ได้อีกไม่นานเรื่องย่อด้วยรักคือรัก

 ความสำเร็จ 
ภาพยนตร์เรื่อง "ด้วยรักคือรัก" ถือเป็นภาพยนตร์ที่มีกระแสตอบรับอย่างสูง เป็นภาพยนตร์รักโรแมนติก ที่ได้นักร้องดังแห่งยุคอย่าง อัญชลี จงคดีกิจ มาประกอบคู่กับ ธงไชย แมคอินไตย์ ซึ่งกลายเป็นคู่ขวัญทางจอเงินระดับคลาสสิกอีกคู่หนึ่งของวงการหนังไทยอัญชลี จงคดีกิจ 15 พฤศจิกายน พ.ศ. 2498 หนึ่งเดียวคนนี้ ที่แฟนๆ ยังไม่เคยลืมจากรายการไน์เอ็นเตอร์เทน โดยฉากความรักระหว่าง พระนาง ในภาพยนตร์เรื่องนี้ได้สร้างปรากฏการณ์ในโรงด้วย เสียงกรี๊ด และ แสงแฟลชจากการถ่ายภาพในขณะชมภาพยนตร์ เป็นเหตุการณ์ที่ไม่เคยเกิดขึ้นมาก่อน โดยผลจากผลงานภาพยนตร์ และเพลงประกอบภาพยนตร์ ส่งผลให้เกิดกระแส "อัญชลีฟีเวอร์" เป็นปรากฏการณ์ครั้งสำคัญอีกครั้งหนึ่งของวงการบันเทิงไทยในกลางยุค 80คิดถึงอัญชลี จงคดีกิจ  และแจ้งเกิดเบิร์ด ธงไชยในยุคนั้น ก่อนที่เบิร์ดจะมีอัลบั้มเต็มของตนเองในปีถัดไป ซึ่งใช้เป็นเพลงประกอบภาพยนตร์รักโรแมนติกเรื่องใหม่ของเบิร์ด เรื่องด้วยรักและผูกพัน

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2528
หมวดหมู่:ภาพยนตร์ที่กำกับโดย หม่อมเจ้าทิพยฉัตร ฉัตรชัย
หมวดหมู่:ภาพยนตร์รักไทย
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์เพลงไทย
หมวดหมู่:ภาพยนตร์ที่ถ่ายทำใน 35 มม.